(3) การประกอบธุรกิจของแต่ละสายผลิตภัณฑ์

การประกอบธุรกิจถ่านหิน

ลักษณะของถ่านหิน

ถ่านหินเป็นเชื้อเพลิงธรรมชาติชนิดหนึ่ง ซึ่งประกอบด้วยสารที่ระเหยได้ชนิดต่างๆ ความชื้น
และแร่ธาตุที่สำคัญคือ คาร์บอน (CARBON) ซึ่งเป็นส่วนที่จะเผาไหม้ได้
เมื่อสารระเหยและความชื้นถูกขับไล่ออกไปจะมีขี้เถ้าจำนวนเล็กน้อยเหลืออยู่หลังจากเผาไหม้แล้ว

ถ่านหินสามารถจัดแบ่งตามคุณภาพโดยพิจารณาค่าความร้อน (CALORIFIC VALUE)
ปริมาณสารระเหย (VOLATILE MATTER) และปริมาณคาร์บอนคงที่ (FIXED CARBON)
เรียงลำดับจากคุณภาพที่ดีที่สุดได้ 4 กลุ่มคือ (1) ANTRACITE, (2) BITUMINOUS, (3)
SUB-BITUMINOUS และ (4) LIGNITE สำหรับถ่านหินที่สำรวจพบ
และพัฒนาขึ้นมาใช้ในอุตสาหกรรมอย่างแพร่หลายในประเทศไทยจะเป็นประเภทถ่านลิกไนต์
ส่วนถ่านหินที่นำเข้าจากต่างประเทศส่วนใหญ่เป็นประเภท BITUMINOUS
ซึ่งมีค่าความร้อนสูงกว่าถ่านลิกไนต์ที่ผลิตในประเทศ

คุณสมบัติถ่านหินที่ใช้เป็นเกณฑ์ในการกำหนดราคาซื้อขายโดยปกติจะประกอบด้วยค่าความร้อน
(CALORIFIC VALUE) ปริมาณความชื้น (MOISTURE) ปริมาณสารระเหย (VOLATILE MATTER)
ปริมาณคาร์บอนคงที่ (FIXED CARBON) ปริมาณขี้เถ้า (ASH) ปริมาณกำมะถัน (SULPHUR)
และขนาดของแร่ (SIZE) ที่ผลิตออกจำหน่าย

การผลิตถ่านหิน

ถ่านหินเกิดจากการสะสมตัวของซากพืชที่ทับถมอยู่ในหนอง คลอง บึงเป็นเวลานานนับล้านปี
และค่อยๆ จมตัวลงใต้ผิวดินจนซากพืชกลายสภาพมาเป็นถ่านหิน
โดยผลของการเปลี่ยนแปลงของผิวโลก และขบวนการตามธรรมชาติในช่วงหลายล้านปีที่ผ่านมา
ดังนั้นการที่จะนำถ่านหินขึ้นมาใช้จึงต้องมีการสำรวจค้นหาโดยการศึกษาข้อมูลทางธรณีวิทยาใต้ผิวดิน
เพื่อให้ทราบถึงความหนาของชั้นถ่าน ขอบเขตพื้นที่การกระจายตัวของแหล่งถ่าน คุณภาพทางเคมี
และปริมาณสำรองในเชิงพาณิชย์
ซึ่งจะใช้เป็นข้อมูลในการตัดสินใจเพื่อพัฒนาแหล่งถ่านหินดังกล่าวต่อไป
ดังนั้นการผลิตถ่านหินจึงแบ่งออกได้เป็น 3 ขั้นตอนใหญ่ ดังนี้ :-

(1) การสำรวจ :
    การสำรวจเริ่มตั้งแต่การศึกษาข้อมูลธรณีวิทยาผิวดินและโครงสร้างทางธรณีวิทยาของพื้นที่เพื่อกำหนดพื้นที่เป้าหมายเบื้องต้น
    ขั้นตอนต่อมาจึงทำการเจาะสำรวจ (SCOUT DRILLING)
    ซึ่งเป็นการเจาะสำรวจเพื่อศึกษาการสะสมตัวของชนิดดินและหินและโครงสร้างทางธรณีวิทยาของพื้นที่เพื่อให้แน่ใจว่ามีถ่านหินสะสมตัวอยู่
    เมื่อพบบริเวณที่มีถ่านหินสะสมตัวอยู่ก็จะทำการเจาะสำรวจเพื่อประเมินคุณภาพและปริมาณสำรองในเชิงพาณิชย์ประกอบการตัดสินใจที่จะพัฒนาแหล่งถ่านหินดังกล่าวเพื่อเปิดการทำเหมืองต่อไป

(2) การทำเหมือง : ก่อนจะเปิดการทำเหมืองจำเป็นต้องทำการเจาะสำรวจในขั้นละเอียด
    (DETAIL DRILLING) เพื่อหาข้อมูลรายละเอียดต่างๆ ของพื้นที่ ได้แก่
    ปริมาณสำรองและคุณภาพในแต่ละระดับของการวางตัวของชั้นถ่านหินรวมทั้งชั้นดินที่ปิดทับอยู่
    ข้อมูลที่ได้จะถูกนำมาใช้ในการกำหนดแผนแม่บทในการทำเหมือง (MINE MASTER PLAN)
    ซึ่งจะรวมถึงการศึกษาต้นทุนและวิธีการเปิดเหมืองตลอดจนศึกษาปริมาณและบริเวณที่จะขุดขนส่งหน้าดินหรือถ่านหินในแต่ละขั้นตอนและการเลือกเครื่องจักรเครื่องมือที่เหมาะสมกับการทำเหมืองด้วย

(3) แต่งแร่ :
    ถ่านหินที่ขุดได้จากการทำเหมืองจะต้องผ่านการแต่งแร่เพื่อให้ได้ถ่านหินที่มีคุณภาพตรงตามความต้องการของผู้ใช้หรือลูกค้า
    ซึ่งมีขั้นตอนตั้งแต่บด ย่อย คัดขนาด รวมทั้งคัดสิ่งเจือปนออก โดยการร่อน และล้างเป็นต้น

- บริษัทฯ
ได้รับสิทธิพิเศษทางด้านภาษีอากรจากการส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 โดยการอนุมัติของคณะกรรมการส่งเสริมการลงทุนสำหรับโครงการผลิตถ่านลิกไนต์
อย่างไรก็ตามในระหว่างปี 2548 บริษัทฯ
สิ้นสุดการดำเนินงานส่วนงานที่ได้รับการส่งเสริมการลงทุน
และได้รับอนุมัติยกเลิกบัตรส่งเสริมทั้งหมดที่มีอยู่จากสำนักงานคณะกรรมการส่งเสริมการลงทุนแล้วโดยไม่มีภาวะภาษีคงค้าง

การฟื้นฟูสภาพเหมือง

บริษัทฯ
จะทำการฟื้นฟูสภาพพื้นที่หลังจากการทำเหมืองเพื่อปรับปรุงสภาพแวดล้อมและระบบนิเวศวิทยาพื้นที่ภายหลังการทำเหมืองให้อยู่ในสภาพที่ดี
ฉะนั้นการทำเหมืองจะต้องดำเนินการฟื้นฟูสภาพพื้นที่ควบคู่กันไปและสอดคล้องกับแผนการทำเหมืองเพื่อให้เกิดผลกระทบต่อพื้นที่น้อยที่สุด
จากการวางแผนงานและการดำเนินงานที่ผ่านมาเป็นเวลาหลายปี บริษัทฯ
ได้มีการฟื้นฟูสภาพพื้นที่ที่ผ่านการทำเหมืองโดยการปลูกต้นไม้ที่มีคุณค่าในเชิงอนุรักษ์
และมีการใช้พื้นที่ในกิจกรรมต่างๆ เช่น พื้นที่เพื่อการเกษตร อ่างเก็บน้ำ การอยู่อาศัย เป็นต้น
ซึ่งผลกระทบด้านสิ่งแวดล้อมที่เกิดจากการทำเหมืองของบริษัทฯ
นั้นยู่ในเกณฑ์มาตรฐานที่ทางราชการกำหนด โดยในข่วงหลายปีที่ผ่านมาบริษัทฯ
ไม่เคยถูกร้องเรียนจากราษฎรที่อาศัยอยู่ในบริเวณใกล้เคียงเกี่ยวกับเรื่องความเดือดร้อนรำคาญจากการทำเหมืองของบริษัทฯ
หรือสาธารณะสมบัติได้รับความเสียหายจากการทำเหมืองของบริษัทฯ แต่อย่างใด

การค้าถ่านหิน

นโยบายการกำหนดราคาถ่านหิน :
ราคาขายถ่านหินจะกำหนดตามหน่วยของค่าความร้อนเป็นหลักเช่นเดียวกับการกำหนดราคาขายเชื้อเพลิงชนิดอื่นทั่วไป
ราคาขายสำหรับลูกค้าแต่ละรายจะแตกต่างกันไปขึ้นอยู่กับปัจจัยต่างๆ คือปริมาณที่สั่งซื้อ
ข้อกำหนดด้านคุณภาพ เช่น ค่าความร้อน ระยะเวลาชำระเงินและเงื่อนไขอื่นที่ลูกค้ากำหนด
ซึ่งปัจจัยดังกล่าวจะเป็นตัวกำหนดราคาขายถ่านหินสำหรับลูกค้าทุกรายโดยเสมอภาคกัน บริษัทฯ
ไม่มีนโยบายเลือกปฏิบัติต่อลูกค้ารายใดรายหนึ่งเป็นพิเศษ
การกำหนดราคาขายถ่านหินที่นำเข้าจากต่างประเทศขึ้นอยู่กับการตกลงของลูกค้าแต่ละราย
ซึ่งอาจจะเป็นราคา FOB หรือ CIF หรือราคาส่งถึงโรงงานของผู้ซื้อ เป็นต้น

การจัดจำหน่าย :
วิธีการจัดจำหน่ายถ่านหินในประเทศจะจำหน่ายให้กับลูกค้าหรือผู้ใช้โดยตรงโดยไม่ผ่านพ่อค้าคนกลาง
ส่วนการขายถ่านหินในต่างประเทศจะจำหน่ายให้ลูกค้าหรือผู้ใช้โดยตรงและขายผ่านพ่อค้าคนกลางด้วย
ส่วนใหญ่จะขายเป็นเงินเชื่อ ซึ่งบริษัทฯ
จะพิจารณาให้เครดิตเฉพาะลูกค้ารายใหญ่ที่มีการซื้อขายกันมานานหลายปี
และมีฐานะการเงินมั่นคงเท่านั้น ส่วนลูกค้าที่เพิ่งจะเริ่มทำการซื้อขายกันครั้งแรก บริษัทฯ
จะให้ลูกค้าเปิด LETTER OF CREDIT (L/C) ซึ่งตั้งแต่เปิดกิจการในปี 2528 จนถึงปัจจุบัน
บริษัทฯ ยังไม่เคยประสบปัญหาหนี้สูญจากการจำหน่ายถ่านหินแต่อย่างใด

กลยุทธ์ในการแข่งขัน : บริษัทฯ
จะเน้นการให้บริการและการควบคุมคุณภาพถ่านหินเป็นกลยุทธ์หลักในการแข่งขันแทนการใช้กลยุทธ์ด้านราคา
นอกจากนี้บริษัทฯ ยังได้พยายามพัฒนาวิธีการผลิตถ่านหินเพื่อให้ได้ถ่านหินที่มีคุณภาพ
โดยการนำเทคโนโลยีที่ทันสมัยมาพัฒนาระบบการผลิตถ่านหินอย่างสม่ำเสมอ

ภาวะการแข่งขัน : ธุรกิจการจำหน่ายถ่านหินในประเทศเป็นธุรกิจที่มีผู้ประกอบการน้อยราย
(OLIGOPOLY MARKET) โดยลูกค้าที่เป็นกลุ่มโรงงานอุตสาหกรรมขนาดใหญ่
จะมีคู่แข่งขันที่สำคัญคือบริษัท บ้านปู จำกัด (มหาชน)
ส่วนลูกค้าที่เป็นกลุ่มโรงงานอุตสาหกรรมขนาดกลางและเล็กจะมีคู่แข่งขันที่สำคัญคือ บริษัท ยูนิคไมนิ่ง
เซอร์วิสเซส จำกัด (มหาชน) และผู้ประกอบการรายย่อยอีก 3-4 ราย โดยบริษัทฯ
มีเหมืองถ่านหินที่มีคุณภาพสูงเป็นของตนเองและยังมีปริมาณสำรองในเชิงพาณิชย์อีกหลายปี
จึงมีศักยภาพในการแข่งขันและสามารถจะเพิ่มส่วนแบ่งด้านการตลาดในอนาคตได้

แนวโน้มอุตสาหกรรม :
ถ่านหินสามารถที่จะนำมาใช้ทดแทนเชื้อเพลิงประเภทอื่นได้เกือบทุกชนิดขึ้นอยู่กับความยากง่ายในการใช้งานและปริมาณความต้องการพลังงานความร้อนเป็นสำคัญ
คาดว่าแนวโน้มการใช้ถ่านหินในปีต่อไปจะยังคงทรงตัวในระดับสูงในทิศทางเดียวกันกับราคาน้ำมันเชื้อเพลิงที่ที่ปรับตัวสูงขึ้น
โดยจะมีผู้ประกอบการสนใจเปลี่ยนมาใช้ถ่านหินมากขึ้นเพื่อลดผลกระทบจากราคาน้ำมันเชื้อเพลิงที่ปรับตัวสูงขึ้นและมีราคาแพงกว่าถ่านหิน

การจัดหาผลิตภัณฑ์

+----------------------------------------------+------+------+-------+
| การผลิตถ่านหินในช่วง 3 ปี ที่ผ่านมา                  | (    |      |       |
|                                              | หน่วย |      |       |
|                                              | :    |      |       |
|                                              | พ    |      |       |
|                                              | ันตัน) |      |       |
+----------------------------------------------+------+------+-------+
|                                              | 2546 | 2547 | 2548  |
+----------------------------------------------+------+------+-------+
| กำลังการผลิตถ่านหิน                              |      |      |       |
+----------------------------------------------+------+------+-------+
| -   เหมืองถ่านหินป่าคา จังหวัดลำพูน                 | 600  | 600  | 600   |
+----------------------------------------------+------+------+-------+
| -   เหมืองถ่านหินในประเทศอินโดนีเซีย               | 1    | 2    | 2,000 |
|                                              | ,500 | ,000 |       |
| - แหล่งที่ 1 : ดำเนินการโดย PT. LANNA HARITA     |      |      | 500   |
| INDONESIA                                    | -    | -    |       |
|                                              |      |      |       |
| - แหล่งที่ 2 : ดำเนินการโดย PT. CITRA HARITA     |      |      |       |
| MINERAL                                      |      |      |       |
+----------------------------------------------+------+------+-------+
| ปริมาณการผลิตถ่านหินในแต่ละปี                      |      |      |       |
+----------------------------------------------+------+------+-------+
| -   เหมืองถ่านหินป่าคา จังหวัดลำพูน                 | 538  | 485  | 70    |
+----------------------------------------------+------+------+-------+
| -   เหมืองถ่านหินในประเทศอินโดนีเซีย               |      |      |       |
+----------------------------------------------+------+------+-------+
| - แหล่งที่ 1 : ดำเนินการโดย PT. LANNA HARITA     | 1    | 1    | 1,887 |
| INDONESIA                                    | ,161 | ,660 |       |
|                                              |      |      | 330   |
| - แหล่งที่ 2 : ดำเนินการโดย PT. CITRA HARITA     | -    | -    |       |
| MINERAL                                      |      |      |       |
+----------------------------------------------+------+------+-------+
| -   ปริมาณถ่านหินสำรองคงเหลือ ณ วันสิ้นปี            |      |      |       |
+----------------------------------------------+------+------+-------+
| -   เหมืองถ่านหินป่าคา จังหวัดลำพูน                 | 555  | 70   | -     |
+----------------------------------------------+------+------+-------+
| -   เหมืองถ่านหินในประเทศอินโดนีเซีย               |      |      |       |
+----------------------------------------------+------+------+-------+
| - แหล่งที่ 1 : ดำเนินการโดย PT. LANNA HARITA     | 29   | 28   | 2     |
| INDONESIA                                    | ,766 | ,106 | 6,219 |
|                                              |      |      |       |
| - แหล่งที่ 2 : ดำเนินการโดย PT. CITRA HARITA     | -    | -    | 9,670 |
+----------------------------------------------+------+------+-------+

บริษัทฯ ได้ผลิตและจำหน่ายถ่านจากแหล่งในประเทศจนหมดแล้วตั้งแต่ไตรมาสที่ 2 ของปี 2548
โดยได้เพิ่มการผลิตถ่านหินจากแหล่งในต่างประเทศมากขึ้น
เพื่อนำเข้ามาจำหน่ายให้กับลูกค้าในประเทศเพื่อทดแทนเหมืองถ่านหินในประเทศที่หมดลงและเพื่อรักษาส่วนแบ่งตลาดของบริษัทไว้

การประกอบธุรกิจเอทานอลเป็นเชื้อเพลิง

ลักษณะของเอทานอล

เอทานอลหรือเรียกอีกชื่อหนึ่งว่า เอทิลแอลกอฮอล์
คือแอลกอฮอล์ที่ได้จากการแปรรูปพืชผลทางเกษตรประเภทแป้งและน้ำตาล เช่น มันสำปะหลัง,อ้อย,
กากน้ำตาล, ข้าวโพด เป็นต้น
โดยผ่านกระบวนการย่อยสลายและหมักเพื่อเปลี่ยนแป้งเป็นน้ำตาลและกลั่นเป็นแอลกอฮอล์จนได้ความบริสุทธิ์ถึง
99.5%

เอทานอลมีสูตรโมเลกุล C₂H₅OH มีจุดเดือดประมาณ 78
องศาเซลเซียสคุณสมบัติโดยทั่วไปเป็นของเหลวใส ไม่มีสี ติดไฟง่าย เป็นเชื้อเพลิงที่มีค่าอ๊อกเทนสูง
เนื่องจากมีอ๊อกซิเจนสูงถึง 35%
ดังนั้นหากนำเอาเอทานอลไปผสมกับน้ำมันเบนซินในอัตราส่วนที่เหมาะสมแล้วจะได้น้ำมันเชื้อเพลิงสะอาดที่เผาไหม้ได้สมบูรณ์ขึ้น
และช่วยลดการเกิดคาร์บอนมอนนอกไซด์ (CO) ซึ่งจะส่งผลดีต่อสิ่งแวดล้อม

เอทานอลเป็นสารเคมีที่เพิ่ม ค่าอ๊อกเทน (OCTANE)
เครื่องยนต์โดยการเปลี่ยนรูปเอทานอลมาเป็นสาร ETBE (ETHYL TERTIARY BUTYL ETHER)
เพื่อใช้ทดแทนสาร MTBE (METHYL TERTIARY-BUTYL-ETHER)
หรือสารปรุงแต่งเพื่อเพิ่มค่าอ๊อกเทนในน้ำมันเบนซินซึ่งสาร MTBE
มีข้อเสียตรงที่ก่อให้เกิดคาร์บอนมอนนอกไซด์ในชั้นบรรยากาศอีกทั้งก่อให้เกิดสารตกค้างและปนเปื้อนกับน้ำใต้ดิน
ซึ่งหลายประเทศประกาศห้ามใช้แล้ว
เนื่องจากก่อให้เกิดมลพิษทางอากาศและที่สำคัญประเทศไทยต้องจ่ายเงินเพื่อนำเข้าสาร MTBE
ปีละหลายพันล้านบาท

นโยบายของรัฐบาลในระยะแรกได้กำหนดให้นำเอทานอลไปผสมในน้ำมันเบนซินอ๊อกเทน 91
ในอัตราส่วนผสม 10% เรียกว่าน้ำมันแก๊สโซฮอล์อ๊อกเทน 95 เพื่อทดแทนการนำเข้าสาร MTBE
ซึ่งสามารถใช้งานกับรถยนต์ได้เป็นอย่างดี และมีประสิทธิภาพใกล้เคียงกับน้ำมันเบนซินอ๊อกเทน 95
ทุกประการแต่ราคาถูกกว่าลิตรละ 1.50 บาท
อีกทั้งยังช่วยให้เกิดการเผาไหม้ของเครื่องยนต์ที่สมบูรณ์อีกด้วย

ในระยะต่อไปหากมีการนำเอทานอลไปผสมในน้ำมันเบนซินอ๊อกเทน91ในอัตราส่วนผสม10%
เช่นเดียวกัน
ก็จะช่วยลดการนำเข้าน้ำมันเชื้อเพลิงและสารMTBEจากต่างประเทศได้นับเป็นหมื่นล้านบาทต่อปี

ผลกระทบต่อเครื่องยนต์

การผลิตน้ำมันแก๊สโซฮอล์ 95 โดยการนำเอทานอลไปผสมกับน้ำมันเบนซินอ๊อกเทน 95
ในอัตราส่วนผสม 10%
ตามมาตรฐานที่คณะกรรมการเอทานอลแห่งชาติกำหนดจะไม่เกิดผลกระทบใดๆ ต่อเครื่องยนต์
โดยรถที่ใช้เครื่องยนต์เบนซินระบบหัวฉีดทุกรุ่นสามารถใช้น้ำมันแก๊สโซฮอล์ 95
ได้โดยไม่ต้องปรับแต่งเครื่องยนต์แต่อย่างใดรวมทั้งสามารถเติมสลับกับน้ำมันเบนซิน 95 ได้
โดยประเทศสหรัฐอเมริกา แคนาดา และยุโรปมีการใช้น้ำมันแก๊สโซฮอล์กันอย่างแพร่หลาย
โดยเฉพาะในประเทศบราซิลมีการใช้น้ำมันแก๊สโซฮอล์มานานกว่า 25 ปี
โดยผสมเอทานอลหรือแอลกอฮอล์ในสัดส่วนที่มากกว่าของไทย
ส่วนในประเทศไทยก็มีโครงการส่วนพระองค์ที่สวนจิตรลดาและโครงการสถาบันวิจัยวิทยาศาสตร์และเทคโนโลยี่แห่งชาติได้ทดลองใช้มานาน
10 ปี โดยไม่มีปัญหา ฉะนั้นเพื่อให้เกิดความมั่นใจแก่ผู้บริโภค
กระทรวงพลังงานก็ได้ออกประกาศกำหนดลักษณะและคุณภาพของน้ำมันแก๊สโซฮอล์ออกมาใช้บังคับ
เพื่อให้มั่นใจได้ว่าน้ำมันแก๊สโซฮอล์ที่ผลิตออกมานั้นสามารถใช้กับเครื่องยนต์ที่มีอยู่เดิมได้โดยไม่มีปัญหาแต่อย่างใด

การผลิตเอทานอลเป็นเชื้อเพลิง

กรรมวิธีการผลิตเอทานอลขึ้นอยู่กับวัตถุดิบและสารประกอบเอทานอลที่ต้องการแตกต่างกันออกไป
ซึ่งสามารถจำแหนกตามประเภทวัตถุดิบได้ 3 ประเภท ดังนี้ :-

(1) วัตถุดิบประเภทแป้ง อันได้แก่ ผลผลิตทางการเกษตรพวกธัญพืช เช่น ข้าวเจ้า ข้าวสาลี
    ข้าวโพด ข้าวฟ่าง และพืชหัว เช่น มันสำปะหลัง มันฝรั่ง เป็นต้น

(2) วัตถุดิบประเภทน้ำตาล อันได้แก่ อ้อย กากน้ำตาล บีทรูท เป็นต้น

(3) วัตถุดิบประเภทเส้นใย ซึ่งส่วนใหญ่เป็นผลพลอยได้จากผลผลิตทางการเกษตร เช่น ฟางข้าว
    ชานอ้อย ซังข้าวโพด รวมทั้งของเสียจากโรงงานอุตสาหกรรม เช่น
    ของเสียจากโรงงานกระดาษ เป็นต้น

ปัจจุบันมีหลายประเทศที่ผลิตเอทานอลเพื่อใช้ผสมในน้ำมัน และใช้ทดแทนน้ำมันสำเร็จรูป
โดยมีประเทศบราซิลเป็นผู้ผลิตเอทานอลรายใหญ่ที่สุด
โดยใช้อ้อยเป็นวัตถุดิบหลักมีกำลังการผลิตประมาณ 13,000 ล้านลิตรต่อปี คิดเป็นร้อยละ 43.09
ผลผลิตเอทานอลที่ได้นำมาใช้เองภายในประเทศและส่งออกไปจำหน่ายยังต่างประเทศด้วย
รองลงมา คือ ประเทศสหรัฐอเมริกา ซึ่งผลิตเอทานอล
โดยใช้ข้าวโพดเป็นวัตถุดิบหลักมีกำลังการผลิตประมาณ 9,670 ล้านลิตรต่อปี คิดเป็นร้อยละ 32.05
ส่วนทวีปเอเชียและยุโรป
ซึ่งมีประเทศจีนและฝรั่งเศสเป็นผู้ผลิตเอทานอลรายใหญ่มีกำลังการผลิตรวมกันประมาณ 7,500
ล้านลิตรต่อปี คิดเป็นร้อยละ 18.23 และ 6.63 ตามลำดับ

สำหรับบริษัท ไทย อะโกร เอ็นเนอร์ยี่ จำกัด
ซึ่งเป็นบริษัทย่อยที่ผลิตเอทานอลเพื่อใช้เป็นเชื้อเพลิงโดยใช้กากน้ำตาล(MOLASSES) เป็นวัตถุดิบนั้น
มีขั้นตอนการผลิตที่สำคัญแบ่ง ออกเป็น 4 ขั้นตอน ดังนี้ :-

(1) การเตรียมวัตถุดิบ : การเตรียมกากน้ำตาลก่อนจะนำไปหมัก
    โดยการเจือจางกากน้ำตาลด้วยน้ำให้ได้ความเข้มข้นที่พอเหมาะโดยจะเติมกรด เช่น สารส้ม
    เพื่อให้สิ่งเจือปนพวก ORGANIC SALT ตกตะกอนออกจากกากน้ำตาล

(2) การหมัก : วัตถุดิบที่ได้จากการเตรียมในขั้นที่ 1
    จะถูกป้อนไปยังถังหมักโดยใช้ยีสต์เป็นตัวเปลี่ยนน้ำตาลให้เป็นแอลกอฮอล์

(3) การกลั่น : น้ำหมักในขั้นที่ 2
    จะถูกป้อนไปยังหอกลั่นเพื่อแยกกากและน้ำออกบางส่วนเพื่อทำให้แอลกอฮอล์บริสุทธิ์ขึ้นเป็นประมาณ
    96% ซึ่งถือเป็นค่าความเข้มข้นสูงสุดที่สามารถทำได้ในระบบการกลั่นแบบปกติโดยน้ำที่เหลืออีก
    4% จะถูกกำจัดออกในขั้นตอนสุดท้าย

(4) การดูดน้ำออก :
    เป็นการแยกเอาน้ำที่เหลือจากขั้นตอนการกลั่นออกเพื่อทำให้แอลกอฮอล์ไร้น้ำเป็นแอลกอฮอล์บริสุทธิ์99.5%โดยไอระเหยของแอลกอฮอล์จะผ่าน
    DEHYDRATION UNITจำนวน2 ถังซึ่งจะมีซีโอไลท์ (ZEOLITES)
    บรรจุไว้ภายในทำหน้าที่ดูดซับน้ำออกจากแอลกอฮอล์
    โดยแอลกอฮอล์ที่แห้งแล้วจะถูกควบกลั่นและทำให้เย็นลงก่อนจะเก็บบรรจุไว้จำหน่ายต่อไป

การบำบัดของเสียจากกระบวนการผลิตเอทานอลเป็นเชื้อเพลิง

-   ของเสียจากกระบวนการผลิตเอทานอลเป็นเชื้อเพลิงคือตะกอนน้ำตาล (STILLAGE)
    จะถูกนำไปผสมกับ FILTER CAKE
    ซึ่งเป็นของเสียจากโรงงานผลิตน้ำตาลที่ตั้งอยู่ในบริเวณใกล้เคียง
    เพื่อทำเป็นปุ๋ยหมักสำหรับใช้ในการเกษตรโดยเฉพาะไร่อ้อยที่อยู่ในบริเวณใกล้เคียง

-   น้ำเสียจากกระบวนการผลิตเอทานอลเป็นเชื้อเพลิง
    ซึ่งจะมีปริมาณและความสกปรกค่อนข้างมากจะถูกนำไปบำบัดเป็น 2 ขั้นตอนดังนี้

(1) ระบบบำบัดหลักหรือระบบบำบัดแบบไม่ใช้อากาศ (ANAEROBIC DIGESTOR)
    โดยระบบนี้จะทำการบำบัดน้ำเสียและผลิตไบโอแก๊ส (BIOGAS)
    หรือแก๊สชีวภาพเพื่อนำไปใช้เป็นเชื้อเพลิงทดแทนน้ำมันเตาสำหรับ BOILER
    ซึ่งทำให้สามารถประหยัดต้นทุนเชื้อเพลิงได้เป็นอย่างมากและเป็นผลดีกับสิ่งแวดล้อมด้วย

(2) น้ำเสียที่ผ่านการบำบัดในขั้นที่ 1 จะถูกระบายสู่ระบบบำบัดน้ำเสียในขั้นตอนที่ 2
    ซึ่งเป็นระบบบำบัดน้ำเสียแบบ SEQUENTIAL BATCH REACTOR (SBR)
    หรือเป็นระบบบำบัดน้ำเสียทางชีววิทยาที่สามารถลดปริมาณความสกปรกของน้ำเสียได้มาก
    น้ำเสียหลังจากการบำบัดแล้วจะถูกนำไปเก็บไว้ในบ่อกักเก็บน้ำขนาดใหญ่
    เพื่อนำไปใช้ในการเกษตรโดยเฉพาะไร่อ้อยที่อยู่ในบริเวณใกล้เคียง

การค้าเอทานอลเป็นเชื้อเพลิง

นโยบายการกำหนดราคาเอทานอล : ราคาจำหน่ายเอทานอลขึ้นกับการตกลงระหว่างผู้ซื้อและผู้ขาย
ถึงแม้จะมีการกำหนดราคา โดยภาครัฐแต่ก็มิได้มีการควบคุมราคาจำหน่ายแต่อย่างใด
ราคาที่กำหนดโดยภาครัฐจึงเป็นเพียงราคาอ้างอิงเพื่อการเจรจาต่อรองระหว่างผู้ผลิตเอทานอลและผู้ค้าน้ำมันเท่านั้น
การกำหนดราคาขายเอทานอลในประเทศจะเป็นราคา ณ โรงงานผลิตเอทานอล
โดยลูกค้าเป็นผู้รับผิดชอบการขนส่งเอทานอลที่ซื้อเอง

ราคาจำหน่ายเอทานอลในรอบปี 2548
ที่ผ่านมามีการปรับตัวสูงขึ้นเพื่อให้สอดคล้องกับราคาวัตถุดิบกากน้ำตาลและค่าใช้จ่ายที่เพิ่มสูงขึ้น
โดยราคาจำหน่ายเอทานอลได้มีการปรับตัวเพิ่มขึ้นอย่างต่อเนื่องจากราคาลิตรละ 12.75 บาท
ในช่วงต้นปี 2548 เพิ่มขึ้นเป็นลิตรละ 19.- บาท ในช่วงปลายปี 2548

การจัดจำหน่ายเอทานอล :
เอทานอลเพื่อใช้เป็นเชื้อเพลิงจะจำหน่ายให้บริษัทผู้ค้าน้ำมันโดยตรงเพื่อนำไปผสมกับน้ำมันเบนซินในอัตราส่วนผสม
10% เป็นน้ำมันแก๊สโซฮอล์ โดยลูกค้าเป็นผู้รับผิดชอบการขนส่ง เอทานอลที่ซื้อเอง
ซึ่งส่วนใหญ่จะขายเป็นเงินเชื่อ โดยที่ลูกค้าเป็นบริษัทน้ำมันขนาดใหญ่ที่มีความมั่นคงทางการเงินสูง
จึงมีความมั่นใจว่าจะไม่มีความเสี่ยงจากการที่ลูกค้าจะไม่ชำระหนี้ในอนาคต

กลยุทธ์ในการแข่งขัน :
จะเน้นการให้บริการและการควบคุมคุณภาพผลิตภัณฑ์เป็นกลยุทธ์สำคัญที่ทำให้ได้รับความไว้วางใจจากลูกค้าและทำให้สามารถครองตลาดส่วนใหญ่ได้

ภาวะการแข่งขัน : ความต้องการเอทานอลในช่วงต้นปี 2548 ยังต่ำกว่าปริมาณการผลิตอยู่มาก
เนื่องจากปริมาณการจำหน่ายน้ำมันแก็สโซฮอล์ยังต่ำกว่าปริมาณที่ลูกค้าหรือบริษัทผู้ค้าน้ำมันวางแผนไว้
เนื่องจากขาดการประชาสัมพันธ์จากภาครัฐ
ซึ่งได้หารือเรื่องนี้กับภาครัฐและบริษัทผู้ค้าน้ำมันเพื่อหามาตรการกระตุ้นให้ประชาชนหันมาใช้แก็สโซฮอล์มากขึ้น
โดยบริษัทผู้ค้าน้ำมันได้เริ่มแผนการส่งเสริมการขายและประชาสัมพันธ์มากขึ้น
โดยปรับลดราคาน้ำมันแก็สโซฮอล์ให้ต่ำกว่าราคาน้ำมันเบนซิน 95 ลิตรละ 1.50 บาท ตั้งแต่วันที่
15 กุมภาพันธ์ 2548
และภาครัฐได้กำหนดนโยบายสนับสนุนการใช้น้ำมันแก๊สโซฮอล์มากยิ่งขึ้นทำให้ประชาชนให้ความสนใจและหันมาใช้น้ำมันแก๊สโซฮอล์เพิ่มขึ้นอย่างมาก
บริษัทค้าน้ำมันจึงเร่งขยายการปรับปรุงสถานีจ่ายน้ำมันแก็สโซฮอล์เพื่อรองรับความต้องการน้ำมันแก๊สโซฮอล์ที่เพิ่มขึ้น
โดยจำนวนสถานีบริการที่จำหน่ายน้ำมันแก็สโซฮอล์ทั่วประเทศเพิ่มจาก 620 สถานีในเดือนมกราคม
2548 เป็น 2,862 สถานีในเดือนธันวาคม 2548 หรือเพิ่มขึ้นมากกว่า 4 เท่าตัว
ทำให้ปริมาณจำหน่ายเอทานอลสูงขึ้นตามลำดับ

+----------------------------+----+-----+----------------------+-----+
| สถานีบริการจำหน่ายแก๊สโซฮอล์ในปี |    |     | สถิติกา                |     |
| 2548                       |    |     | รจำหน่ายน้ำมันแก๊สโซฮอล์ปี |     |
|                            |    |     | 2548                 |     |
+----------------------------+----+-----+----------------------+-----+
| รายชื่อบริษัทผู้ค้าน้ำมัน           | มก | ธันว | รายชื่อบริษัทผู้ค้าน้ำมัน     | จำ  |
|                            | รา | าคม |                      | นวน |
|                            | คม |     |                      |     |
|                            |    | 2   |                      | ล้าน |
|                            | 25 | 548 |                      | ลิตร |
|                            | 48 |     |                      |     |
+----------------------------+----+-----+----------------------+-----+
| บริษัท ปตท. จำกัด (มหาชน)     | 2  | 1,  | บริษัท ปตท. จำกัด       | 253 |
|                            | 71 | 203 | (มหาชน)              | .87 |
+----------------------------+----+-----+----------------------+-----+
| บริษัท บางจากปิโตรเลียม จำกัด   | 2  | 665 | บริษัท บางจากปิโตรเลียม  | 241 |
| (มหาชน)                    | 86 |     | จำกัด (มหาชน)         | .96 |
+----------------------------+----+-----+----------------------+-----+
| บริษัท เชลล์แห่งประเทศไทย จำกัด | 60 | 536 | บริษัท                 | 127 |
|                            |    |     | เชลล์แห่งประเทศไทย     | .46 |
|                            |    |     | จำกัด                 |     |
+----------------------------+----+-----+----------------------+-----+
| บริษัท เอสโซ่ (ประเทศไทย)     | -  | 200 | บริษัท น้ำมันคาลเท็กซ์     | 14  |
| จำกัด (มหาชน)               |    |     | (ไทย) จำกัด           | .14 |
+----------------------------+----+-----+----------------------+-----+
| บริษัท น้ำมันคาลเท็กซ์ (ไทย)     | -  | 130 | บริษัทผู้ค้าน้ำมันอื่นๆ       | 33  |
| จำกัด                       |    |     |                      | .02 |
+----------------------------+----+-----+----------------------+-----+
| บริษัท คอนอโค (ประเทศไทย)    | -  | 63  | รวมทั้งสิ้น              | 670 |
| จำกัด                       |    |     |                      | .45 |
+----------------------------+----+-----+----------------------+-----+
| บริษัท อุตสาหกรรมปิโตรเคมิกัลไทย | 3  | 39  |                      |     |
| จำกัด (มหาชน)               |    |     |                      |     |
+----------------------------+----+-----+----------------------+-----+
| บริษัท ปิโตรนาส รีเทล          | -  | 15  | ที่มา : กรมธุรกิจพลังงาน  |     |
| (ประเทศไทย) จำกัด           |    |     |                      |     |
+----------------------------+----+-----+----------------------+-----+
| บริษัท สยามสหบริการ จำกัด      | -  | 11  |                      |     |
| (มหาชน)                    |    |     |                      |     |
+----------------------------+----+-----+----------------------+-----+
| รวมทั้งสิ้น                    | 6  | 2,  |                      |     |
|                            | 20 | 862 |                      |     |
+----------------------------+----+-----+----------------------+-----+
|                            |    |     |                      |     |
+----------------------------+----+-----+----------------------+-----+

การผลิตเอทานอลเป็นเชื้อเพลิงในปี 2548 มีผู้ประกอบการเพียง 3 รายคือ บริษัท ไทย อะโกร
เอ็นเนอร์ยี่ จำกัด, บริษัท ไทยแอลกอฮอล์ จำกัด (มหาชน) และบริษัท พรวิไล อินเตอร์เนชั่นแนล
กรุ๊ป เทรดดิ้ง จำกัด โดยมีกำลังการผลิตรวมกันทั้งสิ้นประมาณ 390,000 ลิตรต่อวัน
เนื่องจากราคาวัตถุดิบปรับตัวสูงขึ้นมากทำให้ผู้ประกอบการบางรายไม่สามารถผลิตเอทานอลออกจำหน่ายได้เต็มกำลังการผลิต
กอปรกับความต้องการใช้น้ำมันแก๊สโซฮอล์ได้เพิ่มขึ้นอย่างรวดเร็วกว่าร้อยละ 500
ทำให้ปริมาณเอทานอลที่ผลิตในประเทศไม่เพียงพอต่อความต้องการ
คณะรัฐมนตรีจึงมีมติอนุมัติให้มีการนำเข้าเอทานอลเฉพาะส่วนที่ขาดแคลนเป็นการชั่วคราว
ตั้งแต่เดือนกันยายนถึงธันวาคม 2548 ประมาณ 17.82 ล้านลิตร โดยมอบหมายให้บริษัท ปตท.
จำกัด (มหาชน) เป็นผู้นำเข้า โดยได้รับการยกเว้นภาษีสรรพสามิต อากรขาเข้า
และนำมาจัดสรรให้กับบริษัทผู้ค้าน้ำมันรายอื่นๆ
เพื่อความสะดวกต่อการควบคุมปริมาณการนำเข้าและได้มีมติคณะรัฐมนตรีอนุมัติให้นำเข้าเอทานอลเพิ่มเติมอีกไม่เกิน
30 ล้านลิตร ตั้งแต่เดือนพฤศจิกายน 2548 ถึงมีนาคม 2549
เนื่องจากผู้ประกอบการรายใหม่ยังไม่สามารถผลิตเอทานอลออกจำหน่ายได้ตามกำหนด

แนวโน้มของอุตสาหกรรม : คาดว่าจะมีผู้ประกอบการเอทานอลเข้าสู่ตลาดในปี 2549 เพิ่มขึ้นอีก 3
รายคือบริษัท ไทยง้วนเอทานอล จำกัด, บริษัท อินเตอร์เนชั่นแนลแก็สโซซอล์คอร์ปอเรชั่น จำกัด
และบริษัท ขอนแก่นแอลกอฮอล์ จำกัด ทำให้มีกำลังการผลิตเอทานอลรวมทั้งสิ้นประมาณ 820,000
ลิตรต่อวัน เพื่อรองรับความต้องการเอทานอลประมาณ 1,000,000 ลิตรต่อวัน
เมื่อมีการบังคับใช้น้ำมันแก๊สโซฮอล์อ๊อกเทน 95 โดยยกเลิกการใช้น้ำมันเบนซินอ๊อกเทน 95 ในปี
2550

จากสถานการณ์ดังกล่าวข้างต้นคงทำให้ภาวการณ์แข่งขันในอุตสาหกรรมนี้ไม่รุนแรงมากนักในปี 2549
เนื่องจากมีอุปสงค์ส่วนเกินอยู่จำนวนหนึ่ง อย่างไรก็ตาม ในช่วงต้นปี 2550
คาดว่าจะมีผู้ผลิตเอทานอลรายใหม่เข้าสู่ตลาดเป็นจำนวนมากอันเป็นผลมาจากมาตรการเร่งรัดของภาครัฐที่ต้องการให้ผู้ประกอบการที่ขอใบอนุญาตจัดตั้งโรงงานผลิตเอทานอลไว้เดิม
และผู้ประกอบการรายใหม่ที่ได้รับใบอนุญาตจากมาตรการเปิดเสรีการผลิตเอทานอลของคณะกรรมการพัฒนาและส่งเสริมเชื้อเพลิงชีวภาพเปิดการผลิตเอทานอลตามกำหนดเวลาที่วางไว้
ซึ่งอาจจะทำให้กำลังการผลิตเอทานอลโดยรวมสูงกว่าความต้องการในตลาด หากไม่มีมาตรการใดๆ
จากภาครัฐมากระตุ้นอุปสงค์ของเอทานอลให้เพิ่มขึ้นจากสถานการณ์ที่เป็นอยู่ในปัจจุบันแล้วอาจจะส่งผลให้มีการแข่งขันในอุตสาหกรรมนี้ทวีความรุนแรงมากยิ่งขึ้น

นโยบายและมาตรการสนับสนุนของภาครัฐ

-   กระทรวงพลังงานได้กำหนดมาตรการสนับสนุนการส่งเสริมการใช้เชื้อเพลิงชีวภาพโดยเฉพาะน้ำมันแก๊สโซฮอล์
    โดยให้เพิ่มส่วนต่างของราคาน้ำมันเบนซินกับน้ำมันแก็สโซฮอล์เป็น 1.50 บาทต่อลิตร
    ด้วยการเพิ่มเงินส่งเข้ากองทุนน้ำมันของน้ำมันเบนซินขึ้นอีกลิตรละ 0.05 บาท

-   กระทรวงพลังงานได้เชิญหน่วยงานเกี่ยวข้องทั้งภาครัฐและภาคเอกชนมาหารือแนวทางเร่งรัดการส่งเสริมการใช้น้ำมันแก๊สโซฮอล์
    และการกำหนดโครงสร้างราคาเอทานอล เมื่อวันที่ 25 กุมภาพันธ์ 2548 และวันที่ 8 มีนาคม
    2548 โดยได้มีการทำ ROADMAP ในระยะสั้น เพื่อผลักดันให้มีการจำหน่ายน้ำมันแก๊สโซฮอล์
    95 ในทุกสถานีบริการเขตกรุงเทพมหานครและปริมณฑลในปี 2548 และทั่วประเทศในสิ้นปี
    2549

-   คณะกรรมการนโยบายพลังงานแห่งชาติได้มีคำสั่งแต่งตั้งคณะกรรมการพัฒนาและส่งเสริมเชื้อเพลิงชีวภาพขึ้น
    เมื่อวันที่ 11 เมษายน 2548
    เพื่อให้การปฏิบัติเรื่องเชื้อเพลิงที่เป็นวาระแห่งชาติสามารถดำเนินงานได้อย่างมีประสิทธิภาพทั้งในเรื่องเอทานอลและไบโอดีเซล
    เพื่อให้มีการดำเนินการครบวงจรตั้งแต่เรื่องวัตถุดิบ การตั้งโรงงาน การผลิต
    การผสมและการจำหน่าย ตลอดจนการกำหนดราคาจำหน่ายด้วย

-   คณะรัฐมนตรีได้มีมติเมื่อวันที่ 19 เมษายน 2548 กำหนดมาตรการเร่งรัดการประหยัดพลังงาน
    โดยให้เพิ่มปริมาณการใช้น้ำมันแก๊สโซฮอล์ในเชิงพาณิชย์ให้มากยิ่งขึ้น จากเดิม 1.2
    ล้านลิตรต่อวันเป็น 4 ล้านลิตรต่อวัน หรือร้อยละ 50 ของปริมาณการใช้น้ำมันเบนซินอ๊อกเทน
    95 เร่งรัดการเพิ่มจำนวนสถานีบริการน้ำมันแก๊สโซฮอล์จาก 800 แห่ง เป็น 4,000
    แห่งภายในสิ้นปี 2548
    เร่งรัดและกวดขันให้รถยนต์เบนซินราชการและรัฐวิสาหกิจต้องใช้น้ำมันแก๊สโซฮอล์
    ในพื้นที่ที่มีน้ำมันแก๊สโซฮอล์จำหน่าย
    และกำหนดให้สถานีบริการน้ำมันที่ตั้งอยู่ในส่วนราชการและรัฐวิสาหกิจทั้งหมด 413 แห่ง
    เปลี่ยนมาจำหน่ายเฉพาะน้ำมันแก๊สโซฮอล์เพียงอย่างเดียวภายในเดือนมิถุนายน 2548
    และเมื่อวันที่ 17 พฤษภาคม 2548
    คณะรัฐมนตรีมีมติเห็นชอบให้มีการส่งเสริมการใช้น้ำมันแก๊สโซฮอล์ 91 และน้ำมันแก๊สโซฮอล์
    95 ทั่วประเทศภายในปี 2551

-   กรมธุรกิจพลังงานได้ประกาศมาตรฐานลักษณะและคุณภาพของเอทานอลแปลงสภาพ
    และน้ำมันเบนซินพื้นฐานที่ใช้เป็นวัตถุดิบสำหรับการผลิตน้ำมันแก๊สโซฮอล์รวมถึงปรับปรุงแก้ไขข้อกำหนดลักษณะและคุณภาพของน้ำมันแก๊สโซฮอล์ให้สอดคล้องกัน
    โดยมีผลบังคับใช้ตั้งแต่เดือนกันยายน 2548 ที่ผ่านมา

-   คณะกรรมการพัฒนาและส่งเสริมเชื้อเพลิงชีวภาพได้เร่งรัดให้ผู้ประกอบการที่ได้ขอใบอนุญาตจัดตั้งโรงงานผลิตเอทานอลเพื่อใช้เป็นเชื้อเพลิงไว้แล้ว
    ดำเนินการในเรื่องต่างๆ
    ที่เกี่ยวข้องกับการก่อสร้างโรงงานให้แล้วเสร็จภายในระยะเวลาที่กำหนด
    มิฉะนั้นจะถูกเพิกถอนในอนุญาต อีกทั้ง ยังได้เปิดโอกาสให้ผู้ประกอบการรายใหม่ที่มีความพร้อม
    สามารถยื่นขอใบอนุญาตจัดตั้งโรงงานผลิตเอทานอลเพิ่มเติม
    ทั้งนี้เพื่อเป็นหลักประกันว่าจะมีปริมาณการผลิตเอทานอลเพียงพอต่อความต้องการใช้ในประเทศเมื่อมีการบังคับใช้น้ำมันแก๊สโซฮอล์
    95 และยกเลิกการใช้น้ำมันเบนซินอ๊อกเทน 95 ในปี 2550

สิทธิประโยชน์จากการส่งเสริมการลงทุน

-   นอกจากได้รับประโยชน์จากมาตรการต่างๆ ที่รัฐบาลสนับสนุนแล้วบริษัท ไทย อะโกร
    เอ็นเนอร์ยี่ จำกัด ได้รับสิทธิประโยชน์ตามพระราชบัญญัติส่งเสริมการลงทุน พ.ศ. 2520
    โดยได้รับอนุมัติจากคณะกรรมการส่งเสริมการลงทุนตั้งแต่วันที่ 22 กันยายน 2546
    ภายใต้เงื่อนไขต่างๆ ที่กำหนดไว้จะได้รับสิทธิประโยชน์ ดังต่อไปนี้

    1.  อนุญาตให้นำคนต่างด้าวซึ่งเป็นช่างฝีมือหรือชำนาญการ คู่สมรส
        และบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักร
        ได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

    2.  ยกเว้นอากรขาเข้าสำหรับเครื่องจักรที่นำเข้าตามที่คณะกรรมการส่งเสริมการลงทุนพิจารณาอนุมัติ

    3.  ยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมเป็นระยะเวลาแปดปี
        นับแต่วันที่เริ่มมีรายได้จากการประกอบกิจกการนั้น (เริ่มตั้งแต่ปี 2548)

    4.  ในกรณีที่บริษัทฯ
        มีผลขาดทุนเกิดขึ้นในระหว่างเวลาที่ได้รับยกเว้นภาษีเงินได้นิติบุคคลบริษัทฯ
        มีสิทธินำผลขาดทุนดังกล่าวมาหักกลบกับผลกำไรที่เกิดขึ้นภายหลังระยะเวลาที่ได้รับยกเว้นภาษี
        ทั้งนี้ภายในเวลาห้าปีนับแต่วันที่พ้นกำหนดดังกล่าว

    5.  ยกเว้นไม่ต้องนำเงินปันผลจากกิจการที่ได้รับการส่งเสริม
        ซึ่งได้รับการยกเว้นภาษีเงินได้นิติบุคคลไปรวมคำนวณเสียภาษีได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

    6.  ยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออกเป็นระยะเวลาหนึ่งปี
        นับจากวันนำเข้าครั้งแรก

    7.  ยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาหนึ่งปี
        นับแต่วันนำเข้าครั้งแรก

ประโยชน์ของการใช้เอทานอลเป็นเชื้อเพลิง

-   เป็นพลังงานทดแทนที่ผลิตจากพืชผลทางการเกษตรในประเทศสามารถใช้แทนสารเพิ่มอ๊อกเทน
    (MTBE) ที่นำเข้าจากต่างประเทศ
    ซึ่งจะช่วยประหยัดเงินตราต่างประเทศและลดการขาดดุลการค้าของประเทศให้น้อยลง

-   ประหยัดการใช้น้ำมันที่มีอยู่จำกัด โดยการนำเอทานอลไปผสมกับน้ำมันเบนซิน
    ซึ่งจะช่วยลดการใช้น้ำมันของประเทศลงได้ประมาณ 10%

-   เกษตรกรไทยมีรายได้สูงขึ้นและมีคุณภาพชีวิตที่ดีขึ้นจากการผลิตเอทานอลที่ได้จากพืชผลทางเกษตร

-   ลดมลพิษทางอากาศ โดยลดไฮโดรคาร์บอน และคาร์บอนมอนนอกไซด์ (CO) ลงได้ 20-25%
    ช่วยลดคาร์บอนไดออกไซด์ ซึ่งเป็นปัจจัยหลักที่ก่อให้เกิดสภาวะเรือนกระจกในชั้นบรรยากาศ
    (GREEN HOUSE EFFECT) รวมทั้งลดควันดำ ลดสารอะโรเมติกส์ และลดสารเบนซิน

-   ช่วยให้เกิดการลงทุนที่หลากหลายทั้งในภาคเกษตรกรรมและภาคอุตสาหกรรมและช่วยกระจายการลงทุน
    และการจ้างงานไปสู่ชนบท